wannaphong/clean_thaiwikipedia huggingface dataset:
# ลิลลี่งูเห่า
ชื่อ ลิลลี่งูเห่า (Cobra Lily) มาจากความคล้ายคลึงกันของใบที่เป็นหลอดที่มีใบสีเหลืองถึงเขียวออกม่วงเป็นง่ามที่ปลาย กับงูเห่าที่แผ่แม่เบี้ยและแลบลิ้นอยู่

พืชชนิดนี้ถูกค้นพบในปี ค.ศ. 1841 โดยนักพฤกษศาสตร์ที่ชื่อวิลเลียม แบรกเคนริดจ์ (William D. Brackenridge) ที่ภูเขาแชสทา (Shasta) ใน ค.ศ. 1853 มันได้รับการจัดจำแนกโดยจอห์น ทอร์เรย์ (John Torrey) ผู้ตั้งชื่อสกุล Darlingtonia ตามชื่อวิลเลียม ดาร์ลิงตัน (William Darlington; นักพฤกษศาสตร์ 1782-1863)
# กาบหอยแครง
กาบหอยแครง เป็นพืชกินสัตว์ที่ดักจับและย่อยกินเหยื่อที่จับได้ซึ่งส่วนมากเป็นแมลงและแมง กาบหอยแครงมีโครงสร้างกับดักคล้ายคล้ายบานพับแบ่งออกเป็น 2 กลีบ อยู่ที่ปลายใบของแต่ละใบ และมีขนกระตุ้นบางๆบนพื้นผิวด้านในกับดัก เมื่อแมลงมาสัมผัสขนกระตุ้นสองครั้ง กับดักจะงับเข้าหากัน การที่ต้องการสิ่งกระตุ้นที่ซับซ้อนนี้ก็เพื่อป้องกันการสูญเสียพลังงานไปกับการดักจับสิ่งอื่นที่ไม่ใช่อาหาร

ชื่อกาบหอยแครงในภาษาอังกฤษ (Venus flytrap) นั้นอ้างอิงถึงเทพีวีนัส เทพีแห่งความรักของชาวโรมัน ขณะที่ชื่อสกุล Dionaea (เทพีไดโอนี Dionaea เป็นสกุลที่มีเพียงชนิดเดียวและเป็นญาติใกล้ชิดกับ Aldrovanda vesiculosa และสกุลหยาดน้ำค้าง) 

 ถิ่นอาศัย 
กาบหอยแครงจะพบในสิ่งแวดล้อมที่มีไนโตรเจนต่ำ เช่น หนองน้ำ หรือทุ่งหญ้าสะวันนาที่เปียกชื้น กาบหอยแครงมีต้นเตี้ย โตช้า ทนไฟได้ดีและการเผาไหม้จากไฟป่าเป็นระยะ ๆ เป็นการช่วยกำจัดคู่แข่งของมัน มันรอดได้เพราะขึ้นในดินทรายที่เปียกชื้นและถ่านหินเลน แม้ว่ามันจะประสบความสำเร็จในการปลูกย้ายและเติบโตในหลาย ๆ พื้นที่ของโลก แต่ถิ่นกำเนิดของกาบหอยแครงพบได้เพียงในรัฐนอร์ทแคโรไลนา และรัฐเซาท์แคโรไลนา ในประเทศสหรัฐอเมริกา โดยเฉพาะในรัศมี 60 ไมล์ของวิลมิงตัน Darwin, C. R. 1875. Insectivorous Plants. London: John Murray. มีประชากรที่สามารถปรับตัวอยู่ได้ในธรรมชาติของกาบหอยแครงในตอนเหนือของรัฐฟลอริดาและในไพน์ บาร์เรนส์ รัฐนิวเจอร์ซีย์ การขาดแคลนสารอาหารในดินทำให้พืชต้องอาศัยกับดักที่ละเอียดอ่อน เหยื่อแมลงจะให้ไนโตรเจนสำหรับการสร้างโปรตีนซึ่งหาไม่ได้ในดิน กาบหอยแครงไม่ใช่พืชเขตร้อนและทนความหนาวเย็นได้เล็กน้อย ในความเป็นจริงถ้ากาบหอยแครงที่ไม่ผ่านช่วงพักตัวในฤดูหนาวจะอ่อนแอลงและตายหลังจากระยะเวลาช่วงหนึ่ง
# หฤษฏ์ ภูมิดิษฐ์
หฤษฏ์ ภูมิดิษฐ์ (ชื่อเล่น: อู๊ด) เกิดเมื่อวันที่ 9 กรกฎาคม พ.ศ. 2505 เป็นนักพากย์ที่มีชื่อเสียงในประเทศไทย ปัจจุบันพากย์เสียงให้กับทาง โมเดิร์นไนน์, โรส มีเดีย แอนด์ เอ็นเตอร์เทนเมนท์ และยังมีพากย์ให้กับที่อื่น ๆ เช่น ทีไอจีเอ เป็นต้น ด้วยน้ำเสียงที่ทุ้ม นุ่ม หล่อ เข้มแหบ

 ผลงาน 
 การ์ตูนญี่ปุ่น 
 โดราเอม่อน (โมเดิร์นไนน์) พากย์เสียงของ โนบิ โนบิสุเคะ, อาจารย์
 ยอดนักสืบจิ๋วโคนัน (โมเดิร์นไนน์) พากย์เสียงของ ซึบุรายะ มิซึฮิโกะ, ทาคางิ วาตารุ (แทน อิทธิพล มามีเกตุ บางตอน), โทเมะ
 ปริ๊นซ์ ออฟ เทนนิส (โมเดิร์นไนน์) พากย์เสียงของ ฟูจิ ชูสึเกะ
 ดิจิมอนแอดเวนเจอร์ (โมเดิร์นไนน์) พากย์เป็น อิชิตะ ยะมะโตะ, เกรมอนและร่างพัฒนา, โกมามอนและร่างพัฒนา, แองเจิลมอน (ช่วงสู้กับเดวิมอน)
 ดิจิมอนแอดเวนเจอร์ 02 (โมเดิร์นไนน์) พากย์เป็น อาร์มาดิมอนและร่างพัฒนา
 มหัศจรรย์สาวน้อย พริตตี้เคียว สแปลช สตาร์ (โมเดิร์นไนน์) พากย์เป็น มิโช คะซุยะ, โกยัน
 แม่มดน้อยโดเรมี (โมเดิร์นไนน์) พากย์เป็น อเล็กซานเดอร์ ทาโกะซากุ โอยาจิเด้
 นินจาคาถาโอ้โฮเฮะ (โรส) พากย์เสียงของ อุจิวะ ซาสุเกะ, อาคิมิจิ โจจิ, คันคุโร่, ซาอิ
 เทพมรณะ (โรส) พากย์เสียงของ อิชิมารุ งิน, อุคิทาเกะ จูชิโร่, สึคาบิชิ เท็ตไซ, อายาเซะงาวะ ยูมิจิกะ
 คนเก่งฟ้าประทาน (ไรท์บียอนด์) พากย์เป็น ฮิเอ
 นักเตะแข้งสายฟ้า (โมเดิร์นไนน์) พากย์เป็น คิโด ยูโตะ (ตั้งแต่ตอนที่ 41 ถึง 47), เคนซากิ ริวอิจิ (พากย์แทน อิทธิพล มามีเกตุ ชั่วคราว)

 โทคุซัทสึ 
 มาสค์ไรเดอร์ริวคิ พากย์เสียงของ อาคิยามะ เรน / มาสค์ไรเดอร์ ไนท์
 โกโกไฟว์ พากย์เสียงของ ทัตซึมิ ไดมอน / โกเยลโล่
 กาโอเรนเจอร์ พากย์เสียงของ อุชิโกเมะ โชทาโร่ / กาโอแบล็ค
 เฮอร์ริเคนเจอร์ พากย์เสียงของ บิโตะ โคตะ / เฮอร์ริเคนเยลโล่

 รายการโทรทัศน์ 
 รายการ ฉลาดล้ำโลก

 แหล่งข้อมูลอื่น 
 www.kartoon-discovery.
 ข้อมูล รายชื่อ นักพากย์ไทย
# กระเป๋าจิงโจ้
กระเป๋าจิงโจ้  เป็นสกุลของพืชที่บรรจุด้วยสปีชีส์เพียงสปีชีส์เดียว, :En:Cephalotus follicularis, เป็นพืชกินสัตว์ขนาดเล็ก มีกับดักแบบหลุมพรางซึ่งเกิดจากการแปรสภาพของใบ Cephalotus follicularis มีชื่อสามัญอื่นๆอีกคือ Albany Pitcher Plant, Western Australian Pitcher Plant, fly-catcher plant หรือ mocassin plant
# สำนักงานพัฒนาการวิจัยการเกษตร (องค์การมหาชน)
สำนักงานพัฒนาการวิจัยการเกษตร (องค์การมหาชน) หรือ สวก. จัดตั้งขึ้นเพื่อเป็นหน่วยงานอิสระในการดำเนิน งานจัดการกองทุน ตามพระราชกฤษฎีกาจัดตั้งสำนักงานพัฒนาการวิจัยการเกษตรโดยมีผลบังคับใช้ตั้งแต่ วันที่ 15 มีนาคม 2546 เป็นต้นไป (มีทุนดำเนินการขั้นต้น 3,000 ล้านบาท)
http://www.arda.or.th/ ประวัติสำนักงานพัฒนาการวิจัยการเกษตร    

จากผลกระทบวิกฤตเศรษฐกิจในปี 2540 ส่งผลให้รัฐบาลมีมาตรการคุมเข้มในเรื่องการใช้งบประมาณ ทำให้โครงการต่างๆ ที่ได้ดำเนินการไปบ้างแล้ว และที่จะต้องดำเนินการต่อเนื่องไม่สามารถดำเนินการต่อได้ รัฐบาลจึงเห็นชอบให้มีการจัดหาเงินกู้จากต่างประเทศมาดำเนินการต่อ คณะรัฐมนตรีมีมติเห็นชอบที่จะปฏิบัติตามเงื่อนไขผูกพัน (Policy Matrix) โครงการเงินกู้เพื่อปรับโครงสร้างภาคเกษตรโครงการเงินกู้เพื่อปรับโครงสร้างภาคเกษตร (ASPL) ในส่วนที่เกี่ยวข้องกับการสร้างเสริมขีดความสามารถใน การแข่งขันเพื่อการส่งออก เมื่อวันที่ 6 กรกฎาคม 2542

 ประวัติ 
สำนักงานพัฒนาการวิจัยการเกษตร (องค์การมหาชน) หรือ สวก. จัดตั้งขึ้นเพื่อเป็นหน่วยงานอิสระในการดำเนินงานจัดการกองทุน ตาม พระราชกฤษฎีกา จัดตั้งสำนักงานพัฒนาการวิจัยการเกษตรโดยมีผลบังคับใช้ตั้งแต่ วันที่ 15 มีนาคม พ.ศ. 2546 (มีทุนดำเนินการขั้นต้น 3,000 ล้านบาท) จากกองทุนพัฒนางานวิจัยการเกษตรและบุคลากร กระทรวงเกษตรและสหกรณ์ โดยมีวัตถุประสงค์ของการจัดตั้งสำนักงานฯ 6 ประการ คือ

 ส่งเสริม สนับสนุน และพัฒนางานวิจัยการเกษตร
 ส่งเสริม สนับสนุน และพัฒนาบุคลากรด้านการวิจัยการเกษตร
 จัดให้มีการศึกษา ค้นคว้า วิจัย พัฒนาและเผยแพร่ข้อมูลและสารสนเทศในด้านการเกษตร
 ร่วมมือทางวิชาการกับสถาบันการศึกษาหรือสถาบันอื่นของรัฐและเอกชนในการผลิตและพัฒนางานวิจัยและนักวิจัยการเกษตรทั้งในประเทศและต่างประเทศ
 เป็นศูนย์กลางในการให้บริการข้อมูลและสารสนเทศในด้านการเกษตรที่ได้จากการศึกษา ค้นคว้า และพัฒนา ตลอดจนการเชื่อมโยงกับสถาบันการศึกษาและหน่วยงานอื่นที่เกี่ยวข้องทั้งในประเทศและต่างประเทศ
 ส่งเสริมให้เกิดกิจการทางวิชาการเพื่อเผยแพร่ความรู้ในรูปแบบต่างๆ เช่น การจัดพิมพ์เอกสาร การจัดทำสื่อโสตทัศน์ การสัมมนา การประชุมเชิงปฏิบัติการ การจัดนิทรรศการ หรือดำเนินการอื่นใดที่เกี่ยวกับการเผยแพร่ความรู้ในด้านการเกษตร

 เหตุการณ์สำคัญ 

 วันที่ 15 มีนาคม 2546 สำนักงานพัฒนาการวิจัยการเกษตร (องค์การมหาชน) หรือ สวก. ถูกจัดตั้งขึ้นเพื่อเป็นหน่วยงานอิสระในการดำเนิน งานจัดการกองทุน ตามพระราชกฤษฎีกาจัดตั้งสำนักงานพัฒนาการวิจัยการเกษตร (องค์การมหาชน) พ.ศ. 2546
 วันที่ 29-30 สิงหาคม พ.ศ. 2549 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จเป็นประธานเปิดงานประชุมวิชาการประจำปี 2549 ณ ห้องเพนนารี่ฮอลล์ 1 ศูนย์การประชุมแห่งชาติสิริกิติ์
 วันที่ 2-3 มิถุนายน พ.ศ. 2551 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ เป็นประธานเปิดงานประชุมวิชาการประจำปี 2551 ณ ศูนย์การประชุมแห่งชาติสิริกิติ์
 วันที่ 9-10 กรกฎาคม พ.ศ. 2552  อภิสิทธิ์ เวชชาชีวะ นายกรัฐมนตรี เป็นประธานเปิดงานประชุมวิชาการประจำปี 2552 ณ โรงแรมมิราเคิลแกรนด์ คอนเวนชั่น พร้อมทั้งแสดงปาฐกถาพิเศษในหัวข้อ “โอกาสการเกษตรไทย ภายใต้วิกฤติโลก”
 วันที่ 8 กันยายน พ.ศ. 2552 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จวางศิลาฤกษ์ อาคารสำนักงานพัฒนาการวิจัยการเกษตรหลังใหม่
# รองเท้านารีคางกบ
รองเท้านารีคางกบ เป็นกล้วยไม้ชนิดหนึ่งในสกุลรองเท้านารีพบในแถบอินโดจีนไปจนถึงตะวันตกเฉียงเหนือของมาเลเซียตะวันตก พบที่ระดับสูงจากระดับน้ำทะเล 500-700 เมตร

 ลักษณะทางพฤกษศาสตร์ 
รองเท้านารีคางกบเป็นรองเท้านารีในประเภทใบลายสีเขียวสลับขาว ปลายใบเรียวแหลม ใบค่อนข้างบาง รูปขอบขนาน ยาว 10-15 ซม. กว้าง 2-2.5 ซม. ก้านช่อดอกยาว 15-20 ซม. ก้านดอกแข็ง ให้ดอกเดี่ยว ดอกมีจุดขาดใหญ่ใหญ่ แต่มีขนที่จุดประปรายอยู่ตามผิวของกลีบในทั้งคู่ กลีบนอกบนตั้งและกว้างเล็กน้อย ริมกลีบสีขาว ด้านในมีเส้น สีม่วงคล้ำบนพื้นสีเขียว กลีบในทั้งคู่แคบ เฉียงลงด้านล่างเล็กน้อย
# พิไลรัมภา สิริสุรีภัสร์
ชัญญพัชร์ สิริสุรีภัสร์ (ชื่อเดิม: พรรัมภา สุขได้พึ่ง, พิไลรัมภา สิริสุรีภัสร์ ตามลำดับ; เกิด 19 กรกฎาคม พ.ศ. 2527) ชื่อเล่น แพร เป็นนักแสดง นางแบบ พิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เกิดที่โรงพยาบาลสมุทรปราการ มีพี่น้อง 2 คน จบการศึกษาปริญญาตรี คณะมนุษยศาสตร์ มหาวิทยาลัยรามคำแหง ด้านชีวิตครอบครัวสมรสกับ ณัฐวัฒน์ เปล่งศิริวัธน์ หรือ เชน ซึ่งเป็นนักแสดงเช่นเดียวกัน

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 พ.ศ.  เรื่อง  บทบาท 2545  พรหมพาล  นารา 2546  เปรตวัดสุทัศน์  วงแหวน นะหน้าทอง  ทองทราย 2547  7 พระกาฬ  คำแพง เก็บใจให้กันเพื่อวันของเรา  โอปอล์ ขบวนการปุกปุย  ครูไหม 2548  เหมราช  วาลียา (รับเชิญ) ค้นรัก สุดขอบฟ้า  จิรณี อกธรณี สารภี สาวเต็มพิกัด  แจ๊ด 2549  ยัยไบบ้า ดวงใจ เหล็กไหล  อีฟ 2550  แก่งกระโดน  ก้ามปู ผู้พิทักษ์สี่แยก ภาค 2  มีนา 2551  ตลาดน้ำดำเนินฯ รัก 2  ลำดวน  ศัตรูคู่ขวัญ พรทิพย์ คมแฝก  ดอกไม้ เกรียงไกร หอหญิง กิ๊ก 2552  ดำขำ บัวตอง รุกฆาต  ดอกไม้ เกรียงไกร รอยรักรอยบาป  คุณพริ้ง เหลี่ยมรัก พิมพ์นภัส 2553  พ่อหนูเป็นซูเปอร์สตาร์ โอ๋ คุณพ่อหวานแหวว  สีดา (รับเชิญ) 2554  บันไดดอกรัก ทับทิม โบ๊เบ๊ สมศรี นางสาวรักดี  ทิชา 2555  มาหยารัศมี หม่อมราชวงศ์หญิงธิดา กมเลศ เกิดเป็นหงส์ ผ่องทิพย์ บรรณา แม่ปูเปรี้ยว เปรมรัศมี 2556  วันนี้ที่รอคอย จันทร์แรม (รับเชิญ)  คือหัตถาครองพิภพ ปานวาด แม่คุณเอ๊ย กรกนก 2557  สุสานคนเป็น นฤมล หลานสาวนิรนาม  ฮันนี่ 2558  เลื่อมสลับลาย มิตรา (มิน) 2559  เทพธิดาป่าคอนกรีต เมญ่า บัลลังก์หงส์ สิริวิภา ลีลาวัฒนชัย (หมวยใหญ่) 2560  มายา  มรกต 2561  สกาวเดือน  ปัทมา ราชไมตรี คุณหนูเรือนเล็ก  วัชรี 2562  ปิศาจหรรษา รุจิรัตน์ วาสนาพาสิทธิ์ 2563  เศรษฐีตีนเปล่า ศศิธร 2566 รักแท้แซ่บหลายนัยนา

 ในฐานนะนักแสดงอิสระ
 ปี  เรื่อง  บทบาท   ออกอากาศ 2564  เวราอาฆาต  วันเพ็ญ ผิวมะโน  ช่อง 8  2565มงกุฎกรรม ดาว

 ละครสั้น 
 2545 ต่างเวลา รับบท มิลิน ช่อง 7

 พิธีกร 
 รายการเส้นทางบันเทิง ข่าวภาคค่ำ ทางช่อง 7 
 รายการเที่ยงบันเทิง ข่าวภาคเที่ยง ทางช่อง 7
# สะพานไมล์เกลเชียร์
สะพานไมล์เกลเชียร์ หรือ สะพานล้านเหรียญ  เป็นสะพานที่สร้างขึ้นเมื่อต้นคริสต์ศตวรรษที่ 20 ที่ตั้งอยู่ห้าสิบไมล์จากคอร์โดวา, อะแลสกา เป็นสะพานหลายช่วงแบบ "Pennsylvania-truss" สะพานไมล์เกลเชียร์เป็นส่วนหนึ่งของเส้นทางรถไฟแม่น้ำคอพเพอร์และตะวันตกเฉียงเหนือที่ยาว 196 ไมล์ ที่สร้างขึ้นโดยเจพี มอร์แกน และ ตระกูลกุกเกนไฮม์เพื่อใช้ในการขนทองแดงจากเมืองเหมืองเก่าเคนนิคอทไปยังคอร์โดวา สะพานนี้ได้ชื่อว่า "สะพานล้านเหรียญ" เพราะค่าก่อสร้าง 1.4 ล้านเหรียญสหรัฐเป็นราคาที่เกินกว่าคุ้มเป็นอันมาก เพราะการใช้ในการขนทองแดงดิบจำนวนที่มีค่าราว 200 ล้านเหรียญสหรัฐได้
# ยางิว คิวเบ
ยางิว คิวเบ  เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

ข้อมูลตัวละคร
ยางิว คิวเบย์ เป็นเพื่อนสนิทของโอทาเอะ พี่สาวของชินปาจิ มาตั้งแต่เด็กๆ เป็นหลานสาวคนเดียวของเจ้าสำนักยางิว จึงถูกเลี้ยงดูเยี่ยงชาย และทำให้เธอมีความคิดแบบบุรุษไปด้วย

คิวเบเคยช่วยชีวิตโอทาเอะจากการรังแกของเจ้าหนี้เงินกู้ จนทำให้เธอต้องสูญเสียตาข้างซ้ายไป และเธอต้องสวมที่คาดตาที่ตาข้างซ้ายมาโดยตลอด ด้วยเธอมีความคิดที่อยากจะปกป้องโอทาเอะให้ถึงที่สุด เธอจึงมั่นฝึกซ้อมวิชาดาบจนกลายเป็นยอดฝีมือแห่งสำนักยางิว ต่อมาจึงได้พาตัวโอทาเอะมาที่สำนักยางิว หวังจะแต่งงานกับโอทาเอะ ทว่า กินโทกิ ชินปาจิ คางุระ คอนโด้ ฮิจิคาตะและโอคิตะได้เดินทางมายังสำนักยางิวเพื่อชิงตัวโอทาเอะคืน จึงได้มีการประลองกันระหว่างทั้งสองฝ่าย ผลปรากฏว่าฝ่ายของกินโทกิได้ชนะการประลอง ทำให้คิวเบยกเลิกการแต่งงานกับโอทาเอะ แต่ทั้งสองก็ยังเป็นเพื่อนที่ดีต่อกัน

ในตอนต่อ ๆ มา คิวเบก็มีบทบาทอยู่บ้างประปราย โดยเหตุการณ์ที่โดดเด่นตอนหนึ่งคือ ภาควังมังกร ที่คิวเบ ร่วมกับกินโทกิ ชินปาจิ คางุระ โอทาเอะ คาซึระ และฮาเซงาว่า จะต้องทำการขัดขวางแผนการของโอโทฮิเมะแห่งวังมังกรที่จะทำให้คนทั้งโลกกลายเป็นคนชรา

มีอยู่ตอนหนึ่งเธอเป็นต้นเหตุให้คนทั้งโลกกลายร่างสลับเพศกันหมด ยกเว้นแต่โอทาเอะเพียงคนเดียวที่ยังเป็นผู้หญิง คิวเบย์(คิว 九 =เก้า 9)ที่เป็นผู้หญิงจึงเปลี่ยนชื่อเป็นจูเบย์ (จู 十=สิบ 10)เธอในร่างชายได้ทำให้โอทาเอะหวั่นไหวมาก ถึงกระทั่งคอนโด้ที่กลายร่างเป็นผู้หญิงผมทองยอมเปิดทางให้ โดยหาตั๋วภาพยนตร์ 2 ใบมอบให้กับจูเบย์และโอทาเอะเพื่อให้ทั้งคู่ไปดูหนังด้วยกัน แต่แล้วที่สุดในตอนท้าย จูเบย์ก็เลือกที่จะไปจัดการกับเจ้าลัทธิที่เป็นผู้ก่อเรื่องที่แท้จริง แทนที่จะไปเดทกับโอทาเอะ สุดท้ายแล้วทุกอย่างก็กลับสู่สภาพปกติ ทุกคนกลับไปเป็นเพศสภาพเดิมของตน

เธอเป็นคู่แข่งความรักโอทาเอะของคอนโด้ อิซาโอะ แต่พวกเขาก็ไม่ได้ขัดแย้งกันเกี่ยวกับเรื่องนี้เลย และเมื่อโอทาเอะเดือดร้อนพวกเขาก็เข้าขาช่วยเหลือโอทาเอะได้เป็นอย่างดี(ยืนยันจากเหตุการณ์โอบีวัน)

คิวเบจับตัวผู้ชายไม่ได้เพราะเธอแพ้ผู้ชาย เมื่อจับตัวผู้ชายไม่นานตุ่มจะขึ้นทันที     

คิวเบมีสัตว์เลี้ยงเป็นลิงชื่อ "เครื่องปาสระอึ ที่มีอายุไขไร้กำหนดแล้วก็มี เสี้ยวชีวิตของกางเกงในตัวเมื่อวานซืนของชินจัง บัลมุงค์=เฟซาเรี่ยน ไอแซ็ค=ชไนเดอร์ สองในสามที่เหลือของความรู้สึกเดียงสานั้น­หนึ่งในสามก็ คือ ความรู้สึกกังวลหนังเล็บเปิด การทรยศที่ชั้นรู้คือการ ไม่รู้ชื่อแต่ทำเหมือนรู้ไปหมด แมวไม่อยู่หนูร่าเริง รักลูกให้ผูกรักวัวให้ตี แต่ที่จริงเมื่อกี้ก็คือ รักวัวให้ผูกรักลูกให้ตี แย่งกันไปมา ตาอยู่เอาไปกิน ปู๊ด ปู๊ด ปู๊ด ปู๊ด ปู๊ด ปู๊ด ปู๊ด ปู๊ด ปู๊ด กระสุนอึเหลว"

การปรากฏตัวบนปก
คิวเบปรากฏตัวบนหน้าปกของหนังสือการ์ตูนกินทามะ เล่มที่ 14 และปรากฏตัวอีกครั้งบนหน้าปกของหนังสือการ์ตูนกินทามะเล่มที่ 31 ร่วมกับคางุระ โอทาเอะ ซัทจัง และซึคุโยะ และเล่มที่ 39 ร่วมกับ โอทาเอะ ซัทจัง ซึคุโยะ อีกครั้ง + โอโทเซะ และ กินโทกิ นอกจากนี้ยังปรากฏตัวบนสันปกของหนังสือการ์ตูนกินทามะเล่มที่ 15
# ฮาเซงาว่า ไทโซ
ฮาเซงาว่า ไทโซ  เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ

ข้อมูลตัวละคร
ฮาเซงาว่า ไทโซปรากฏครั้งแรกในตอนที่ 2 ของหนังสือการ์ตูนกินทามะ ขณะนั้นฮาเซงาว่าทำงานให้รัฐบาลบาคุฟุโดยเป็นหัวหน้าของหน่วยตรวจคนเข้าเมือง โดยได้รับมอบหมายจากองค์ชายฮาตะ ให้ไปจ้างกินโทกิและชินปาจิให้ช่วยตามหาสัตว์เลี้ยงที่เป็นเอเลี่ยนชื่อ เพส แต่กินโทกิกลับฆ่าเพสที่กำลังจะกินชินปาจิ ทำให้องค์ชายฮาตะต้องโวยเอากับฮาเซงาว่า ฝ่ายฮาเซงาว่าไม่พอใจจึงเผลอต่อยเจ้าชายฮาตะ จนต่อมา บาคุฟุได้ออกคำสั่งให้ฮาเซงาว่าคว้านท้องตัวเองที่กระทำผิด ฮาเซงาว่าเกิดกลัวขึ้นมาจึงหนีออกมา กลายเป็นคนตกยากที่ต้องหางานทำเลี้ยงชีพไปเรื่อย แต่ตกงานประจำ กับเป็นขอทาน และต่อมาฮาเซงาว่าก็ได้กลายเป็นเพื่อนสนิทของกินโทกิ 

ฮาเซงาว่ามีเอกลักษณ์ที่แว่นกันแดด ที่เขามักจะใส่ตลอดเวลา เป็นสิ่งของที่มีค่าที่สุดที่ฮาเซงาว่ามี เคยมีครั้งนึงถอดแว่นกันแดดไปทำงานเป็นโชเฟอร์งานรุ่งมาก(เพราะถอดแว่นกันแดด) แต่เพราะผู้โดยสารคือกินโทกิกับเจ้าชายฮาตะมาเป็นลูกค้า ตอนขับไปพาสวนสัตว์ แต่พบพ่อแม่จิ๊กโก๋กำลังคลอดลูกจึงชกเจ้าชายฮาตะ(งอแงอยากพบแพนด้า) ใส่แว่นกันแดดขับพาพ่อแม่จิ๊กโก๋ไปโรงพยาบาล กับตกงาน(ฐานชกลูกค้า คือเจ้าชายฮาตะ)

ฮางาว่ามีภรรยาชื่อฮัทซึ ซึ่งเป็นตัวละครไม่เคยปรากฏใบหน้าให้เห็น ตั้งแต่ที่ฮาเซงาว่ากลายเป็นคนตกอับ ทั้งคู่ก็แยกกันอยู่ แต่ยังไม่ได้หย่าร้างกัน

ฮาเซงาว่ามีชื่อเล่นว่า มาดาโอะ  ซึ่งมีความหมายว่า คุณลุงที่ไม่ได้ความ เป็นชื่อที่เรียกโดยคางุระ

การปรากฏตัวบนปก
ฮาเซงาว่าปรากฏตัวบนหน้าปกของหนังสือการ์ตูนกินทามะ เล่มที่ 10 และยังปรากฏตัวบนสันปกของหนังสือการ์ตูนกินทามะเล่ม 11
# รองเท้านารีขาวสตูล
รองเท้านารีขาวสตูล เป็นกล้วยไม้ในสกุลรองเท้านารี พบทางตอนใต้ของประเทศไทย และมาเลเซียตะวันตก

 ลักษณะทางพฤกษศาสตร์ 
ดอกมีสีขาว มีจุดสีม่วงน้ำตาลขนาดเล็ก กระจายอยู่ในบริเวณใกล้โคนกลีบ หรือใกล้ใจกลางของดอก ใบค่อนข้างหนา รูปขอบขนานหรือรูปรีแกมรูปช้อนกลับ ยาว 5-8 ซม.กว้าง 1.5-2ซม. ปลายหยักมน ขอบใบใกล้โคนมีขน ใบด้านบนมีลายสีเขียวแก่สลับสีเขียวอ่อน ใต้ท้องใบสีม่วงคล้ำ ดอกมีขนาดกว้างระหว่าง 4-6 ซม. รูปลักษณะมองจากด้านหน้าค่อนข้างกลม ก้านช่อดอกตั้ง ยาวประมาณ 15-20 ซม. ปลายช่ออาจมีดอกได้ถึง 2 ดอก

 ถิ่นอาศัย 
พบตามธรรมาชาติบนพื้นผิวภูเขาหินปูน ขึ้นอยู่ตามซอกหิน ในภาคใต้ของประเทศไทย พบในแถบจังหวัดตรังจนไปถึงจังหวัดสตูล และบริเวณ เกาะตะรุเตา ส่วนประเทศมาเลเซียพบเป็นจำนวนมากในบริเวณ      เกาะลังกาวี
# มหาวิทยาลัยเดลาแวร์
มหาวิทยาลัยเดลาแวร์  ชื่อย่อว่า "UD" หรือ "UDel" เป็นมหาวิทยาลัยรัฐ/เอกชนที่ตั้งอยู่ที่เมืองนิวเวิร์ค, เดลาแวร์ในรัฐเดลาแวร์ในสหรัฐอเมริกา มหาวิทยาลัยเดลาแวร์เป็นมหาวิทยาลัยที่ใหญ่ที่สุดในรัฐเดลาแวร์ โดยมีมหาวิทยาลัยหลักอยู่ที่นิวเวิร์ค โดยมีสาขาย่อยอยู่ที่วิลมิงตัน, เดลาแวร์, หลุยส์, เดลาแวร์ และ จอร์จทาวน์, เดลาแวร์ มหาวิทยาลัยเดลาแวร์เป็นมหาวิทยาลัยขนาดกลางที่มีนิสิตระดับปริญญาตรีราว 16,000 คน และปริญญาโทอีก 3,500 คน แม้ว่าจะเป็นสถาบันการศึกษาที่ได้รับทุนจากรัฐบาลแต่ในขณะเดียวกันก็เป็นมหาวิทยาลัยเอกชนด้วย
# พระมงคลมิ่งเมือง
พระมงคลมิ่งเมือง ประดิษฐานอยู่ที่เขาดานพระบาท ตำบลบุ่ง อำเภอเมืองอำนาจเจริญ จังหวัดอำนาจเจริญ สร้างขึ้นใน พ.ศ. 2508 เป็นพระพุทธรูปคอนกรีตเสริมเหล็ก ประดับกระเบื้องโมเสกสีทองทั้งองค์ มีขนาดหน้าตักกว้าง 11 เมตร มีความสูง 20 เมตร (จากระดับพื้นดินถึงยอดเปลวรัศมี) สร้างขึ้นโดยความร่วมมือของประชาชน และส่วนราชการในจังหวัดอุบลราชธานี (เดิมจังหวัดอำนาจเจริญ เป็นอำเภอหนึ่งของจังหวัดอุบลราชธานี)

บริเวณเขาดานพระบาท มีหลักฐานว่าเป็นพื้นที่ศาสนสถาน มากว่า 2,000 ปี เนื่องจากมีการขุดพบพระพุทธรูปหินทรายสีแดง 2 องค์ เป็นศิลปะทวาราวดี ซึ่งปัจจุบันประดิษฐานอยู่ด้านหลังพระมงคลมิ่งเมือง โดยพระพุทธรูป 2 องค์ดังกล่าว มีชื่อเรียกอีกชื่อหนึ่งว่า "พระขี้ร้าย" หรือ "พระละฮาย" ซึ่งแปลว่า ไม่สวย ไม่งาม ตามพุทธลักษณะ
# รองเท้านารีปีกแมลงปอ
รองเท้านารีปีกแมลงปอ หรือ รองเท้านารีสุขะกูล เป็นกล้วยไม้ถิ่นเดียวในสกุลรองเท้านารี พบได้เพียงในทางตะวันออกเฉียงเหนือของประเทศไทยเท่านั้น ค้นพบครั้งแรกโดย ประสงค์ สุขะกูล ในปี พ.ศ. 2507

 ลักษณะทางพฤกษศาสตร์ 
ต้นสูง 10-15 ซม. ใบเดี่ยวออกสลับ ใบรูปขอบขนาน ยาว 10-12 ซม.กว้าง 2.5-3 ซม. ปลายแหลม มีหยักแหลมตื้น แผ่นใบด้านบนสีเขียวแก่สลับเขียวอ่อน ด้านล่างสีเขียวอ่อนอมเทา โคนซ้อนกัน ก้านช่อดอกสูง 18-30 ซม. ดอกออกเดี่ยวที่ปลายก้านยาว กลีบเลี้ยงด้านบนรูปหัวใจ ปลายแหลม สีขาว และมีเส้นเขียวพาดตามยาว กลีบเลี้ยงด้านล่าง 2 กลีบเชื่อมกันและแคบ กลีบดอกด้านข้างรูปขอบขนานปลายเรียว สีเขียวอ่อน และมีเส้นสีเขียวเข้มพาดตามความยาว มีจุดสีม่วงอมน้ำตาลทั่วกลีบ ขอบมีขนสีน้ำตาล กลีบกระเป๋ารูปรองเท้า ปลายสีเขียวเหลือบ โคนสีม่วงอมน้ำตาล มีเส้นสีม่วงเป็นตาข่ายกระจายทั่วไป ออกดอกเดือนพฤษภาคม - มิถุนายน

 ถิ่นอาศัย 
พบในภาคตะวันออกเฉียงเหนือของไทย บนภูเขาหินทรายในป่าดิบเขา ที่ระดับความสูง 1000-1500 เมตร
# มหาวิทยาลัยอาร์คันซอ
มหาวิทยาลัยอาร์คันซอ  ชื่อย่อว่า U of A หรือเพียง UA เป็นมหาวิทยาลัยรัฐในสหรัฐอเมริกา มหาวิทยาลัยอาร์คันซอที่ตั้งอยู่ที่ฟาแยตวิลล์, อาร์คันซอเป็นมหาวิทยาลัยศูนย์กลางของระบบมหาวิทยาลัยของรัฐอาร์คันซอ ที่เดิมก่อตั้งขึ้นเป็นมหาวิทยาลัยอุตสาหกรรมแห่งอาร์คันซอในปี ค.ศ. 1871 ชื่อของมหาวิทยาลัยปัจจุบันเริ่มใช้มาตั้งแต่ปี ค.ศ. 1899

ภาควิชาที่มีชื่อเสียงของมหาวิทยาลัยอาร์คันซอก็ได้แก่สถาปัตยกรรมศาสตร์, เกษตรกรรมศาสตร์, การประพันธ์สร้างสรร, ความสัมพันธ์ระหว่างประเทศ(ตะวันออกกลางศึกษา), และ ธุรกิจ Walton college of Business MBA program มีเปอร์เซนต์การจ้างงานหลังจบการศึกษาเป็นอันดับ 1 ของประเทศ โดยนิตยสาร U.S. News and World Report 2014http://gsb.uark.edu/mba-masters-degree-program/

 รายชื่อวิทยาลัยในมหาวิทยาลัย 
  Dale Bumpers College of Agricultural, Food and Life Sciences
  Fay Jones School of Architecture
  J. William Fulbright College of Arts and Sciences
  Sam M. Walton College of Business
  College of Education & Health Professions
  College of Engineering
  University of Arkansas Graduate School
  School of Law
  Honors College
  Global campushttp://www.uark.edu/about/index.php#colleges-schools
 
 ศิษย์เก่าที่มีชื่อเสียง 
 J. William Fulbright วุฒิสมาชิก,ผู้ริเริ่มโครงการ Fulbright
 Admiral Vern Clark  Chief of Naval Operations
 Jerry Jones เจ้าของทีมอเมริกันฟุตบอล ดัลลัส คาวบอย
 Ricardo Martinelli ประธานาธิบดีประเทศ ปานามา
 S. Robson Walton ประธานกรรมการบริหาร Walmart
 Jim Walton ผู้บริหาร Walmart และ Arvest Bank
thumb|180px|Vol Walker Hall ซึ่งเป็นที่ตั้งของคณะสถาปัตยกรรมศาสตร์
# มหาวิทยาลัยไอดาโฮ
มหาวิทยาลัยไอดาโฮ  ย่อว่า UI หรือ U of I เป็นมหาวิทยาลัยเอกและมหาวิทยาลัยที่เก่าแก่ที่สุดที่ตั้งอยู่ที่เมืองมอสโก, ไอดาโฮในรัฐไอดาโฮในสหรัฐอเมริกา มหาวิทยาลัยไอดาโฮเป็นมหาวิทยาลัยที่มีวัตถุประสงค์หลักในด้านการค้นคว้า มหาวิทยาลัยไอดาโฮเป็นมหาวิทยาลัยเดียวของไอดาโฮอยู่เป็นเวลา 71 ปี จนกระทั่งเมื่อมีการก่อตั้งมหาวิทยาลัยไอดาโฮสเตทขึ้นในปี ค.ศ. 1963 และเป็นมหาวิทยาลัยเดียวที่มีคณะนิติศาสตร์ในไอดาโฮที่ก่อตั้งขึ้นในปี ค.ศ. 1909
# อารัส
อารัส (, ฟังเสียง) เป็นเมืองหลวงของจังหวัดปาดกาแลในแคว้นนอร์-ปาดกาแลในประเทศฝรั่งเศส ตั้งอยู่ทางตอนเหนือของฝรั่งเศส เดิมเป็นศูนย์กลางของบริเวณอาร์ตัว การออกเสียงชื่อเมืองจะออกเสียงอักษร "s" ซึ่งต่างจากการไม่ออกเสียง "s" ในคำฝรั่งเศสส่วนใหญ่

อารัสเป็นที่ตั้งของกาเตดราลนอเทรอดาเมแซ็งวัสต์ดารัส (Cathédrale Notre-Dame-et-Saint-Vaast d'Arras) ที่เดิมเป็นแอบบี
# แซ็ง-ดีซีเย
แซ็ง-ดีซีเย (, ฟังเสียง) เป็นเมืองในจังหวัดโอต-มาร์นในแคว้นช็องปาญาร์แดนในประเทศฝรั่งเศส เมืองแซ็ง-ดีซีเยตั้งอยู่ทางตะวันออกเฉียงเหนือของประเทศ ราว 193 กิโลเมตรจากกรุงปารีส ตัวเมืองตั้งอยู่ห่างจากทะเลสาบขุดที่ใหญ่ที่สุดชื่อทะเลสาบแดร์-ช็องเตอก็อก (Lac du Der-Chantecoq)
# มหาวิทยาลัยเมน
มหาวิทยาลัยเมน  ชื่อย่อว่า UMaine เป็นมหาวิทยาลัยรัฐประเภทศูนย์วิจัยที่ตั้งอยู่ที่เมืองโอโรโน, เมนในรัฐเมนในสหรัฐอเมริกา มหาวิทยาลัยเมนก่อตั้งขึ้นในปี ค.ศ. 1865 เป็น "land grant college" และเป็นมหาวิทยาลัยหลักของ เครือมหาวิทยาลัยแห่งรัฐเมน (University of Maine System) 

มหาวิทยาลัยเมนเป็นมหาวิทยาลัยที่ใหญ่ที่สุดในรัฐเมนที่มีนิสิตราว 12,000 คน โดยเปิดสอนระดับปริญญาตรี โท เอก ในหลายสาขา และได้รับการจัดให้เป็นมหาวิทยาลัยประเภทศูนย์วิจัยโดยระบบการจัดประเภทของสถาบันอุดมศึกษาคาร์เนกี (Carnegie Classification of Institutions of Higher Education) 

 ศิษย์เก่าที่มีชื่อเสียง 
 สตีเฟน คิง นักแต่งนิยาย นวนิยาย และเรื่องสั้น เชิงภูติผี
 รองศาสตราจารย์ ดร.บุญทรัพย์ วิชญางกูร อาจารย์ภาควิชาวิศวกรรมโยธา คณะวิศวกรรมศาสตร์ ม.ธรรมศาสตร์
# บอร์นทูดูอิต
บอร์นทูดูอิต  เป็นอัลบั้มเปิดตัวของนักร้องชาวอังกฤษ เครก เดวิด ออกขายในปี 2000 กับค่ายไวลด์สตาร์และออกในปี 2001 กับค่ายแอตแลนติกเรเคิดส์ ได้รับเสียงวิจารณ์จากนักวิจารณ์เพลงอาร์แอนด์บีในแง่บวก และมีหลายซิงเกิลที่ติดอันดับ 1 ชาร์ตซิงเกิล อัลบั้มประสบความสำเร็จด้านยอดขาย มียอดขาย 8 ล้านชุดทั่วโลก ถือเป็นอัลบั้มที่ขายดีที่สุดโดยศิลปินอาร์แอนด์บีสหราชอาณาจักร อัลบั้มเข้าชาร์ตเปิดตัวที่อันดับ 1 บนยูเคอัลบั้มส์ชาร์ต  อัลบั้มติดชาร์ตสูงสุดอันดับ 2 บนออสเตรเลียนแอเรียอัลบั้มส์ชาร์ต หลังจากใช้เวลานาน 20 สัปดาห์บนชาร์ต ในปี 2000 อัลบั้มได้รับรางวัลแผ่นเสียงทองคำขาวในสหรัฐอเมริกา จาก RIAA อัลบั้มยังได้รับการโหวดเป็นอันดับ 2 ของอัลบั้มยอดเยี่ยมที่สุดตลอดกาลของเอ็มทีวี จัดขึ้นในเดือนเมษายน 2009

รายชื่อเพลง
ออกฉบับดั้งเดิม ในสหราชอาณาจักร (2000)

 "Fill Me In"
 "Can't Be Messing 'Round"
 "Rendezvous"
 "7 Days"
 "Follow Me"
 "Last Night"
 "Walking Away"
 "Time to Party"
 "Booty Man"
 "Once in a Lifetime"
 "You Know What"
 "Rewind"

ฉบับในสหรัฐอเมริกา (2001)

 "Fill Me In"
 "Can't Be Messing 'Round"
 "Rendezvous"
 "7 Days"
 "Follow Me"
 "Key To My Heart"
 "Fill Me In (Part 2)"
 "Last Night"
 "Walking Away"
 "Time to Party"
 "Booty Man"
 "Once in a Lifetime"
 "You Know What"
 "Rewind"

Singapore Limited Edition - Bonus CD Single http://eil.com/shop/moreinfo.asp?catalogid=181868
 "Walking Away" (Radio Edit)
 "Walking Away" (Ignorants Remix)
 "Walking Away" (DJ Chunky Remix)
 "Treats" (Better Day Remix)
# มหาวิทยาลัยไวโอมิง
มหาวิทยาลัยไวโอมิง  ชื่อย่อว่า UW มักจะออกเสียงว่า "U-Dub" เป็นมหาวิทยาลัยรัฐที่ตั้งอยู่ที่เมืองลารามี, ไวโอมิงในรัฐไวโอมิงในสหรัฐอเมริกา ที่ตั้งของมหาวิทยาลัยอยู่บนที่ราบลารามีที่สูงจากระดับน้ำทะเล 2194 เมตร มหาวิทยาลัยก่อตั้งขึ้นในปี ค.ศ. 1886 และเปิดสอนในปีต่อมา 

มหาวิทยาลัยไวโอมิงประกอบด้วยวิทยาลัยเจ็ดวิทยาลัย: เกษตรศาสตร์, ศิลปะและวิทยาศาสตร์, ธุรกิจ, ศึกษาศาสตร์, วิศวกรรมศาสตร์, สาธารณสุขศาสตร์ และ นิติศาสตร์ อัตราส่วนระหว่างนักศึกษาและอาจารย์คือ 14 ต่อ 1 ซึ่งเป็นอัตราส่วนที่ต่ำที่สุดของบรรดาสถาบันอุดมศึกษาสี่ปีของตะวันตก โดยมีปริญญาตรี 89 สาขา, ปริญญาโท 77 สาขา และ ปริญญาเอก 29 สาขา

นอกจากการศึกษาภายในมหาวิทยาลัยแล้วมหาวิทยาลัยไวโอมิงก็ยังให้การศึกษานอกสถานที่อีกกว่าสามสิบปริญญา, ประกาศนียบัตร และ โครงการสนับสนุนแก่นักศึกษาผู้อยู่ห่างไกลจากมหาวิทยาลัยด้วย การให้การศึกษานอกสถานที่ทำโดยการใช้ความก้าวหน้าทางเทคโนโลยีเช่นการใช้อินเทอร์เน็ตและการสอนโดยการใช้การชุมนุมทางวิดีโอ ระบบการศึกษานอกสถานที่มีศูนย์บริการเก้าศูนย์ทั่วรัฐไวโอมิง และ วิทยาลัยประชาคมต่างๆ โดยทั่วไปเพื่อที่จะให้บริการแก่ประชาชนไวโอมิงผู้ที่ไม่จำเป็นที่จะต้องย้ายถิ่นฐานมายังลารามีเพื่อมาศึกษาต่อ